2019. aasta CONCACAF Gold Cup
2019. aasta CONCACAF Gold Cup olid 15. CONCACAF-i korraldatud jalgpallivõistlused, millest võtsid osa CONCACAF-i kuuluvad jalgpallikoondised. Võistlused toimusid 15. juunist kuni 7. juulini. Turniiri võitis Mehhiko koondis, kes alistas finaalis USA koondise tulemusega 1:0. Suurem osa turniiri mängudest peeti USA-s, lisaks toimusid osad alagrupikohtumised Costa Ricas ja Jamaical. Esimest korda osales turniiril 12 koondise asemel 16 koondist. Esimest korda osalesid turniiril Bermuda ja Guyana.